Σρεκ

Ο Σρεκ (πρωτότυπος αγγλικός τίτλος: Shrek) είναι μια ταινία κινουμένων σχεδίων της Βόρειας Αμερικής του 2001 από το φράντσαιζ φαντασίας, περιπέτειας και κωμωδίας της PDI/Dreamworks, που κυκλοφόρησε από την DreamWorks Pictures σε σκηνοθεσία του Άντριου Άνταμσον και της Βίκυ Τζένσον, σενάριο Τεντ Έλλιοτ, Τέρρυ Ρόσσιο, Τζο Στίλλμαν και Ρότζερ Σ. Χ. Σούλμαν και μουσική των Χάρρυ Γκρέγκσον-Ουίλλιαμς και Τζον Πάουελ. Με τον Μάικ Μάιερς να δίνει τη φωνή του στον  πρωταγωνιστή, στην ταινία πρωταγωνιστούν επίσης οι Έντι Μέρφυ, Κάμερον Ντίαζ και Τζον Λίθγκοου. Την παραγωγή ανέλαβαν οι Άρον Ουόρνερ, Τζον Χ. Ουίλλιαμς και Τζέφρυ Κάτσενμπεργκ. Εμπνέεται από το βιβλίο Shrek!, που γράφτηκε από τον Ουίλλιαμ Στάιγκ και κυκλοφόρησε το 1990 και παρωδεί κλασικά παραμύθια και αμερικανικές ταινίες.

Το 2020 η ταινία επελέγη από την Βιβλιοθήκη του Αμερικανικού Κογκρέσου ως τμήμα του Εθνικού Μητρώου Κινηματογράφου με αιτιολόγηση ότι είναι "πολιτικά", "ιστορικά" και "αισθητικά" σημαντική.

 Υπόθεση 
Η ζωή του Σρεκ, ενός μοναχικού τέρατος (οgre), αναστατώνεται από την ξαφνική εισβολή στη βαλτώδη οικία του ενός πλήθους παραμυθένιων χαρακτήρων -ανάμεσά τους ο Πινόκιο, η Χιονάτη, ο Κακός Λύκος και τα Γουρουνάκια, η Μικρή Γοργόνα- οι οποίοι αιχμαλωτίστηκαν εκεί από τον μοχθηρό λόρδο Φάρκουααντ. Ο μόνος τρόπος για να γλιτώσει από τους ενοχλητικούς «συγκατοίκους» είναι να δεχθεί την πρόταση του Φάρκουααντ να ελευθερώσει την όμορφη πριγκίπισσα Φιόνα, μέλλουσα νύφη του Λόρδου, από τον μακρινό επικίνδυνο πύργο στον οποίο βρίσκεται φυλακισμένη, έχοντας στο πλευρό του τον ομιλούντα και πιστό Γάιδαρο.

 Ηθοποιοί και Χαρακτήρες 
 Πρωταγωνιστικές φωνές 
 Μάικ Μάιερς: Σρεκ, Τυφλός Ποντικός
 Έντυ Μέρφυ: Γάιδαρος
 Κάμερον Ντίαζ: Πριγκίπισσα Φιόνα
 Τζον Λίθγκοου: Λόρδος Φάρκουααντ
 Βενσάν Κασσέλ: "Μεσιέ" Ρόμπιν Χούντ (Ρομπέν των Δασών)
 Κόνραντ Βέρνον: Μπισκοτάνθρωπος (Μπίσκο)
 Κρις Μίλλερ: Τζεππέτο, Μαγικός Καθρέφτης
 Κόντυ Κάμερον: Πινόκιο, Τρία Μικρά Γουρουνάκια
 Σάιμον Τζ. Σμιθ: Τυφλός Ποντικός
 Κρίστοφερ Νάιτς: Θελόνιους, Τυφλός Ποντικός
 Άρον Ουόρνερ: Κακός Λύκος
 Τζιμ Κάμμινγκς: Αρχηγός της φρουράς
 Καθλήν Φρήμαν: Γριά
 Άντριου Άνταμσον: Μασκότ του Ντούλοκ
 Μπόμπυ Μπλοκ: Μωρό Αρκούδος
 Μάικλ Γκαλάσσο: Πήτερ Παν

 Ελληνική Μεταγλώττιση 
 Τάσος Μασμανίδης - Σρεκ
 Λυκούργος Μαρκούδης - Γάιδαρος
 Μαρία Ζερβού – Πριγκίπισσα Φιόνα
 Τάσος Κωστής – Λόρδος Φάρκουαρντ
 Γιάννης Στεφόπουλος - Μαγικός Καθρέφτης
 Χρήστος Συριώτης - Πινόκιο, Τυφλός Ποντικός #2, Γουρούνι #2
 Σπύρος Μπιμπίλας – Μπίσκο, Γουρούνι #1
Κωνσταντίνος Τσάκωνας - Τυφλός Ποντικός #1
 Θανάσης Κουρλαμπάς – Τυφλός Ποντικός #3
 Τηλέμαχος Κρεβάικας - Ρομπέν των Δασών

Συμμετέχουν: Κατερίνα Γκίργκις, Σούλα Διακάτου, Βίκυ Κάουλα, Σταύρος Μαυρίδης, Ντίνος Σούτης, Σταμάτης Τσάκωνας

Τραγούδι και Χορωδία: Μάρθα Ζιώγα, Πέτρος Μαγουλάς, Άλεξ Παναγή, Γιάννης Φίνας, Τάκης Φίνας

 Συντελεστές 

 Σκηνοθετική Επιμέλεια: Τάσος Μασμανίδης

 Μετάφραση: Τζην Ρης

 Προσαρμογή: Ακίνδυνος Γκίκας

 Μουσική Επιμέλεια: Ηλίας Αχλαδιώτης

 Box office 
Με προϋπολογισμό 60.000.000 εκατομμύρια, ο Σρεκ άνοιξε σε 3,587 κινηματογράφους σε περίπου 6,000 οθόνες και άνοιξε στην 1η θέση με 42,3 εκατομμύρια δολλάρια το πρώτο σαββατοκύριακο. Η ταινία έκλεισε στις 6 Δεκεμβρίου, 2001, αφού συνολικά απέφερε 267,6 εκατομμύρια δολλάρια στο αμερικανικό box office και 220,1 εκατομμύρια δολλάρια στον υπόλοιπο κόσμο, συγκεντρώνοντας 487,8 εκατομμύρια δολλάρια παγκοσμίως. Παρασκευάστηκε με προϋπολογισμό 60 εκατομμύριο δολλαρίων και ήταν η τρίτη μεγαλύτερη εισπρακτική επιτυχία στην Αμερική το 2001 και η τέταρτη παγκοσμίως.

Η επιτυχία της ταινίας έφερε τρεις κινηματογραφικές συνέχειες (2004, 2007, 2010), δύο spin-off (2011, 2022), ένα μιούζικαλ και ηλεκτρονικά παιχνίδια.

 Μουσική 
Η μουσική παίζει καθοριστικό ρόλο στην ταυτότητα της ταινίας «Σρεκ». Το τραγούδι "All Star" των Smash Mouth, το οποίο ακούγεται στους τίτλους αρχής, έγινε άρρηκτα συνδεδεμένο με το franchise και απέκτησε θρυλική υπόσταση στην ποπ κουλτούρα. Η επιλογή της συγκεκριμένης σύνθεσης βοήθησε στη διαμόρφωση του μοναδικού τόνου της ταινίας, καθιστώντας το soundtrack ένα από τα πιο αναγνωρίσιμα στην ιστορία των κινουμένων σχεδίων.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία Κινουμένων Σχεδίων νίκη Διασκευασμένο ΣενάριοΤεντ Έλλιοτ, Τέρρυ Ρόσσιο, Τζο Στίλμαν & Ρότζερ Σ. Χ. Σούλμαν	 υποψηφιότητα Χρυσές Σφαίρες  Καλύτερη Ταινία Κωμωδία/Μιούζικαλ υποψηφιότηταBAFTA Καλύτερη Ταινία  υποψηφιότητα Β΄ Ανδρικού Ρόλου Έντι Μέρφυ υποψηφιότητα Διασκευασμένο Σενάριο Τεντ Έλλιοτ, Τέρρυ Ρόσσιο, Τζο Στίλμαν & Ρότζερ Σ. Χ. Σούλμαν	 νίκη Μουσική  Χάρρυ Γκρέγκσον-Ουίλλιαμς & Τζον Πάουελ  υποψηφιότητα Οπτικά Εφέ  Κεν Μπίλενμπεργκ  υποψηφιότητα Ήχος   Άντυ Νέλσον, Άννα Μπέλμερ, Ουάιλυ Στέιτμαν & Λον Μπέντερ  υποψηφιότητα Φεστιβάλ των Καννών Χρυσός Φοίνικας  υποψηφιότητα

Το Αμερικανικό Ινστιτούτο Κινηματογράφου έχει συμπεριλάβει το Σρεκ στην 8η θέση στην κατηγορία "AFI 10 Top 10... 10 Ταινίες Κινουμένων Σχεδίων", ενώ έλαβε υποψηφιότητες και για τις λίστες "100 Ήρωες και Κακοί", "100 Τραγούδια" και "100 Ταινίες (επετειακή έκδοση 10 ετών)".

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Σρεκ στο IMDb

Κατηγορία:Ταινίες κινουμένων σχεδίων της DreamWorks Animation
Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2001
Κατηγορία:Ταινίες παραγωγής DreamWorks
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Αμερικανικές buddy ταινίες
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες σε σενάριο Τεντ Έλιοτ
Κατηγορία:Ταινίες σε σενάριο Τέρι Ρόσιο
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Σρεκ (franchise) ταινίες
Κατηγορία:Ταινίες κινουμένων σχεδίων του 2001